**Kulturális szakértő**

**Kulturális szakértői tevékenység folytatásának feltételei**

**Elérhetőségi adatok:** Emberi Erőforrások Minisztériuma Kultúrafinanszírozási és Szervezési Főosztály, 1051 Budapest, Szalay utca 10-14.

**Telefon:** 06-1-795-4024

E-mail: kultura.szervezes@emmi.gov.hu

**Ügyintéző:** dr. Péter Zoltán

**Az ügy leírása:**

**A kérelmezhető szakterületek, szakágak és részszakterület:**

1. Könyvtári szakterület

könyvtártípus: települési, megyei hatókörű városi, iskolai, felsőoktatási, egyházi, országos szak- és nemzeti könyvtár

részterület: könyvtárvezetés, menedzsment, minőségmenedzsment, könyvtári informatikai rendszerek, gyűjteményszervezés, tartalmi, formai feltárás, szolgáltatások működtetése, fejlesztése, tudás- és információmenedzsment, muzeális könyvtári dokumentumok, az elektronikus dokumentumok, restaurálás, az állományvédelem, nemzetiségi lakosság könyvtári ellátása, fogyatékkal élők részére szervezett szolgáltatások köre

2. Közművelődési szakterület

A közművelődési intézmény és a közösségi színtér által nyújtott közművelődési alapszolgáltatások köre: művelődő közösségek létrejöttének elősegítése, működésük támogatása, fejlődésük segítése; közösségi és társadalmi részvétel fejlesztése; az egész életre kiterjedő tanulás segítése; amatőr alkotó- és előadó-művészeti tevékenység; tehetséggondozás és -fejlesztés; hagyományos közösségi kulturális értékek átörökítése, kulturális alapú gazdaságfejlesztés; egyéb közművelődési tevékenység tartozik ide.

3. Múzeumi szakterület

Muzeológiai tudományterületek köre:

Természettudomány szakág

Régészet szakág

Numizmatika szakág

Képzőművészet szakág

Iparművészet és építészet szakág

Történeti muzeológia szakág

Néprajz és szabadtéri néprajz szakág

Mezőgazdaság- és agrártörténet szakág

Műszaki- és technikatörténet szakág

Irodalom-, színház- és zenetörténet szakág

Múzeumi közművelődés és múzeumpedagógia szakág

Múzeumi műtárgyvédelem szakág

Múzeumi informatika szakág

4. Levéltári szakterület

**Hatályos jogszabály:**

**416/2017. (XII. 18.) Korm. rendelet** **a kulturális szakértői tevékenység folytatásának feltételeiről és a kulturális szakértői nyilvántartás vezetéséről**

Elérhető itt: <http://njt.hu/>

**Kulturális szakértői tevékenységet az folytathat, aki az adott szakterületen rendelkezik**

1. a Rendelet 1. mellékletében **előírt mesterfokozattal és szakképzettséggel** és

2. a tevékenység megkezdését megelőzően megszerzett, legalább **5 éves szakmai gyakorlat**tal.

3. **Könyvtári szakterületen** kulturális szakértői tevékenységet az folytathat, aki az 1. pontban foglalt feltételeket teljesíti, és a kultúráért felelős miniszternek a kulturális szakemberek szervezett képzési rendszeréről, követelményeiről és a képzés finanszírozásáról szóló rendelete szerinti **akkreditált könyvtári szakértői tanfolyam jellegű szakmai továbbképzés elvégzéséről tanúsítványt szerzett**.

**Közművelődési szakterületen** kulturális szakértői tevékenységet az folytathat, aki az 1. pontban foglalt feltételeket teljesíti, és a miniszternek a kulturális szakemberek szervezett képzési rendszeréről, követelményeiről és a képzés finanszírozásáról szóló rendelete szerinti **akkreditált közművelődési szakértői tanfolyam jellegű szakmai továbbképzés elvégzéséről tanúsítványt szerzett**.

**A bejelentés tartalmazza:**

1. annak a szakterületnek, részszakterületnek, szakágnak a megjelölését, amelyen a bejelentő kulturális szakértői tevékenységet folytat;

2. végzettségre, szakképzettségre utaló adatokat (ideértve a végzettséget és szakképzettséget igazoló oklevél számát, az oklevelet kibocsátó felsőoktatási intézmény nevét, nem magyar felsőoktatási intézményben szerzett oklevél esetén, a Magyarországon megszerezhető oklevéllel való egyenértékűség elismerésről szóló határozat számát);

3. szakmai gyakorlat megszerzésének helyére, idejére utaló adatokat (ideértve a betöltött munka- vagy feladatkört és a végzett szakmai tevékenységet);

4. az előírt tanfolyam elvégzéséről szóló tanúsítvány számát, keltét;

5. a bejelentés időpontját.

**A bejelentéshez csatolni kell:**

Az erkölcsi bizonyítványt, amely tanúsítja, hogy a bejelentő büntetlen előéletű és nem áll az adott szakterületen végezhető tevékenység folytatását kizáró foglalkozástól eltiltás hatálya alatt. Az erkölcsi bizonyítvány iránti kérőlapon, a fenti tény igazolását kell kérni. **Nem szükséges csatolni, ha** a munkáltatója nyilatkozik arról, hogy a jelenlegi munkakörében az alkalmazás és foglalkoztatás előfeltétele a büntetlenség.

Végzettséget, szakképzettséget igazoló okirat(ok) másolatát.

Akkreditált szakértői tanfolyam jellegű szakmai továbbképzés elvégzéséről szóló tanúsítvány másolatát.

Szakmai gyakorlatot igazoló irat(ok) másolatát (pl.: a munkáltató nyilatkozata a munkaviszony időtartamáról és tartalmáról, a munkavállalási szerződés másolata, egyéni vállalkozói igazolvány másolata, stb.).

A bejelentéshez szükséges formanyomtatvány [itt letölthető](http://emmiugyfelszolgalat.gov.hu/kultura/hatosagi-ugyek/kulturalis-fejlesztesi/hatosagi-ugyek/bej-kult-szakerto-nyilv).

A bejelentést **postai úton** az Emberi Erőforrások Minisztériuma Kultúrafinanszírozási és Szervezési Főosztályának címezve lehet benyújtani **vagy** a színesben scannelt dokumentumokat, **elektronikus levélben** a kultura.szervezes@emmi.gov.hu címre megküldve.

A bejegyzett szakértők, kereshető adatbázisát itt találja:

<http://kulturalisszakerto.emmi.gov.hu/>